Balaghat Range
பாலாகாட் மலைத்தொடர் என்பது இந்தியாவின் மகாராஷ்டிரா மாநிலத்தில் குறைந்த உயரத்தில் உள்ள ஒரு மலைத்தொடர் ஆகும். பாலாகாட் மலைத்தொடர் ஹரிஷ்சந்திரா மலைத்தொடரின் மேற்குத் தொடர்ச்சி மலையிலிருந்து தென்கிழக்கு நோக்கி மஹாராஷ்டிரா மற்றும் கர்நாடகா மாநிலங்களின் எல்லை வரை செல்கிறது. இது சுமார் 320 கிலோமீட்டர் நீளம் கொண்டது. இந்த மலைத்தொடர் மஹாராஷ்டிராவின் அகமதுநகர், பீட், லாத்தூர், உஸ்மானாபாத் மற்றும் சோலாப்பூர் மாவட்டங்கள் வழியாக செல்கிறது. இந்த மலைத்தொடர் ஐந்து முதல் ஒன்பது கிலோமீட்டர் அகலம் கொண்டது. அவற்றின் மேற்கு விளிம்பில் உள்ள பாலாகாட் மலைகள் 550-825 மீட்டர் உயரத்தைக் கொண்டுள்ளன, அவை கிழக்கு விளிம்பை விட மிக உயர்ந்தவை. இந்த மலைகள் தட்டையான உச்சிகளுடன் உள்ளன. இந்த மலைத்தொடர் வடக்கில் கோதாவரி ஆற்றுப் படுகை மற்றும் தெற்கில் பீமா ஆற்றுப் படுகை ஆகியவற்றைப் பிரிக்கிறது. ..